Awtonomny wokrjes Chantow a Mansow (tež Jugra; rusce Ханты-Мансийский автономный округ/Chanty-Mansijskij awtonomnyj okrug) je awtonomny federaciski subjekt w aziskim dźělu Ruskeje. Leži wuchodnje Urala w Sibirskej při rěkomaj Ob a Irtyš a wobjimuje wulki dźěl Zapadosibirskeje nižiny. Awtonomny wokrjes je wjetši hač Francoska, ma pak mjenje wobydlerjow hač Mnichow. Jeho zarjadniske sydło je Chanty-Mansijsk z něhdźe 80.000 wobydlerjemi. Najwjetše města su Surgut (306.000 wobydlerjow), Nižnewartowsk (251.000) a Neftejugansk (122.000).